Tregtia në zonën e Krimesë
Ka përpjekje për të rigjallëruar tregtinë pas aneksimit nga Rusia
Një vit pasi Rusia aneksoi Krimenë prej Ukrainës, duke shkaktuar tensionet më të larta me Perëndimit gjatë dekadave të fundit, ky gadishull i Detit të Zi është përgjithësisht i izoluar nga pjesa kontinentale e Ukrainës. Tregëtia është tkurrur dhe mallrat sillen me traget, duke rritur kështu çmimet dhe periudhën e pritjes, si dhe duke ulur cilësinë e produkteve. Firma “Almaz Glass Design” merrte dikur xham evropian të cilësisë së lartë të importuar nëpërmjet Ukrainës. Por, që kur Rusia aneksoi gadishullin e Krimesë, furnizimi ka shteruar. Pronari Vitaly Kocharyavy tani merr materiale të cilësisë më të ulët nëpërmjet Rusisë. Zoti Kocharyavy thotë se ndërkohë që janë rritur rrogat nën regjimin rus, fuqia blerëse e klientëve të tij ka rënë dhe fitimet kanë mbetur në vend. Ai thotë se duhet mbështetje me kredi për bizneset e vogla në mënyrë që të blejnë paisje më të mira evropiane. Oleg Krinitsyn është pronar i disa dyqaneve të djathit që vjen nga Ukraina, produkt i cili nga çdo ditë, tani vjen vetëm një herë në javë ose dhe më rrallë. Zoti Krinitsyn po përpiqet të gjejë furnitorë të rinj në Rusi, pasi ukrainasve nuk u lejohet të furnizojnë Krimenë. Por, disa biznese ruse shikojnë mundësira të reja ndërkohë që autoritetet po përpiqen ta bëjnë Krimenë të pavarur nga furnizimet e Ukrainës. Igor Goncharov është drejtor i “Spetsnasprom”, një firmë ruse e pompave industriale e cila filloi aktivitet edhe në Krime në muajin maj. Pavarësisht nga problemet ndërkufitare dhe të tregtisë, shumica këtu janë optimistë, thotë zyrtari lokal Sergei Gorbachev. Ndërkohë, Krimea mbetet një ekonomi e bazuar vetëm në paranë e thatë, pasi kartat e kreditit nuk pranohen, bankat janë të kufizuara dhe inflacioni është i lartë.